|  |
| --- |
| **ANNEX 3: ADAPTACIÓ DE LA PROGRAMACIÓ EN RELACIÓ A LA COVID 19** |
| **Unitats didàctiques, continguts clau i competències:** |
| En cas que la situació sanitària comporti una limitació de les classes presencials es prioritzaran els continguts i competències més rellevants de cada tema i es reduiran les unitats didàctiques de la següent manera:  La unitat 7 sobre el regnes cristians peninsulars no es farà. Als continguts clau d’aquesta unitat se’n farà referència a les unitats 2 i 6.  A la part de geografia no es farà la unitat 9. Els continguts clau sobre les migracions s’inclouran en la unitat 8. |
| **Avaluació:** |
| En cas de confinament, l’avaluació es realitzarà a partir de les tasques enviades al moodle i de proves que s’adaptaren a l’ensenyament on line, prioritzant l’anàlisi pautada de diferents fonts (textos, gràfiques, piràmides de població, etc.). |
| **Metodologia:** |
| S’utilitzarà el moodle com a eina de treball i comunicació amb els alumnes, prioritzant els recursos on line, de manera que l’alumne tingui les eines necessàries per seguir el curs en cas d’interrupció de les classes per confinament de tot el grup o d’alguns alumnes. |
| **Atenció a la diversitat:** |
| S’implementaran els PI als alumnes amb dificultats amb material adaptat a partir d’un grup específic creat al moodle per aquests alumnes.  L’avaluació tindrà en compte l’esforç de l’alumne, les tasques lliurades i les proves o exercicis adaptats que s’hagin realitzat. |
| **Activitats complementàries:** |
| Les sortides es faran en el 2n o 3r trimestre en funció de l’evolució de la situació sanitària. |